Tofiq Hüseynov (filoloq)

Tofiq Hüseyn oğlu Hüseynov () — ədəbiyyatşünas alim, filologiya elmləri doktoru, Professor, Bakı Dövlət Universitetinin Müasir Azərbaycan ədəbiyyatı kafedrasının müdiri..   Bakı Dövlət Universiteti 

 Həyatı 
Tofiq Hüseynov 1938-ci il aprelin 21-də Ağstafa rayonunun Bəyazatlı (indiki Yuxarı Göyçəli) kəndində qulluqçu ailəsində anadan olmuşdur. Ağstafa şəhər dəmir yol məktəbi, Göyçəli və Həsənsu kəndlərində orta təhsil almışdır.

1961-ci ildə Bakı Dövlət Universitetinin filologiya fakültəsinin Azərbaycan dili və ədəbiyyatı ixtisasını bitirmişdir. "Yusif Vəzir Çəmənzəminlinin yaradıcılığında tarixilik və "Qan içində" romanı" mövzusunda namizədlik (1975), "Yusif Vəzir Çəmənzəminlinin həyat və yaradıcılığı" mövzusunda doktorluq (1990) dissertasiyasını müdafiə edib.

 Elmi fəaliyyəti 

 Pedaqoji fəaliyyəti 
 İmişli rayonu və Qazax rayonunun Bəyazatlı kənd məktəblərində müəllim işləmişdir. (1961–1968)
 Azərbaycan Milli Ensiklopediyasında redaktor və BDU-da qiyabi təhsil şöbəsinin məsləhət məntəqə müdiri, metodist çalışıb. (1968–1975)
 Bakı Dövlət Universitetinin "Müasir Azərbaycan ədəbiyyatı" kafedrasında işləyir (1976-cı ildən)
 Ali təhsilin bakalavr pilləsində Müasir ədəbi proses, magistr pilləsində isə Müasir Azərbaycan ədəbiyyatının aktual problemləri və Elmin müasir problemləri fənlərindən dərslər aparır.
 121 məqalə, 5 monoqrafiya, 3 kitab (dərslik, şərikli) müəllifidir.
 Rəhbərliyi ilə 5 nəfər elmlər namizədi dərəcəsi alıb, 5 dissertant və aspirantı var.

4 doktorluq dissertasiyasında elmi məsləhətçidir.

 Tədqiqat sahəsi 
 Azərbaycan ədəbiyyatşünaslığının aktual problemləri. Ədəbi əlaqələr problemləri.

 Konfrans və simpoziumlarda iştirakı 
 Beynəlxalq Ukraynaşünaslıq konfransı (Kiyev.1993)
 Beynəlxalq Türkoloji simpoziumu (Krım, Simferopol.2004)

 Kitablar 
 Tarixi roman ustası. Bakı: Yazıçı, 1986
 Yusif Vəzir Çəmənzəminli. Bakı: Azərbaycan SSR "Bilik" Cəmiyyəti, 1987
 Azərbaycan Sovet ədəbiyyatı. Bakı: Maarif, 1988 (şərikli)
 Ədəbiyyatla yaşayıram. Bakı: Azərnəşr, 1993
 Söz-tarixin yuvası. Bakı: Azərnəşr, 2000
 Qurban Səid. Mübahisələr. Həqiqətlər. Bakı: Nurlan, 2004
 Müasir Azərbaycan ədəbiyyatı. 2 cild. C.1. Bakı: Bakı Universiteti nəşriyyatı, 2007 (şərikli)
 Müasir Azərbaycan ədəbiyyatı. 2 cild. C.2. Bakı: Bakı Universiteti nəşriyyatı, 2007 (şərikli)

 İstinadlar 

Kateqoriya:Azərbaycan alimləri
Kateqoriya:Azərbaycanlı alimlər
Kateqoriya:Azərbaycan ədəbiyyatşünasları
Kateqoriya:Azərbaycanlı ədəbiyyatşünaslar
Kateqoriya:Filologiya elmləri doktorları
Kateqoriya:Professorlar